ПРЕДШКОЛСКА УСТАНОВА

„Вера Гуцуња“ Сомбор

Број: 01-129/18.

Дана: 08.03.2018.

С о м б о р

У складу са чланом 63. ст. 3. Закона о јавним набавкама („Сл. гласник РС“, бр. 124/12, 14/15 и 68/15) достављамо вам одговор на захтев за додатним информацијама или појашњењима конкурсне документације бр. ЈНО1/18.:

***Питање:***

**Обраћамо Вам се као заинтересовани понуђач за учешће у поступку јавне набавке на основу члана 63. ЗЈН са захтевом за додатним информацијама и појашњењима у вези припреме понуде.**

**1. Увидом у конкурсну документацију, у образац означен са 3/5 Образац структуре цене за партију 5 млеко, јогурт, павлака са упутством како да се попуни, који је представљен у форми табеле, наводите шта чини предмет јавне набавке.**

**Ми као понуђач заинтересовани смо конкретно за учешће у партији бр. 5 па Вас молимо да нам одговорите конкретно на следећа питања:**

**1. за ставку под ред бр. 4 – ЈОГУРТ од 1 лит - 2,8% млечне масти,**

**Да ли је то минимум мл.масти?**

**Да ли би јогурт са 3,2% мл.масти такође био одговарајући?**

**2. за ставку под ред бр. 6 – ЈОГУРТ од 1,5 лит - 2,8% млечне масти,**

**Да ли је то минимум мл.масти?**

**Да ли би јогурт са 3,2% мл.масти такође био одговарајући?**

**3. Под ставком 1. захтевате пастеризовано млеко 1/1, мм 2,8% у количини од 4000 литара, док под ставком 3. захтевате пастеризовано млеко 1,5 лит., мм 2,8% у количини од 18000 литара.**

**Нисмо сигурни да је захтевана количина код ставке 3. за пастеризовано млеко од 1,5 лит., мм 2,8% у количини од 18000 литара тачна, јер није логично да узимате скоро 5 пута већу количину знатно скупљег производа а што све иде на на штету Буџета РС.**

**Сигурни смо да је у питању техничка грешка, а не намера.**

**Молимо вас да у законском року објавите тражене додатне информације или појашњења те извршите измене конкурсне документације у циљу усклађивања са ЗЈН и прецизирања појединих питања на која смо указали.**

***Одговор:***

Поштовани, Наручилац је кроз техничку спецификацију добара које набавља квалификовао и квантификовао добра које набавља на начин који је објективан и који највише одговара нашим потребама. Наручилац је одредио толики проценат млечне масти, на основу мишљења стручног лица за област исхране, који је минималан и уједно и довољан за узраст предшколске деце.

Количина пастеризованог млека од 18000 л, није грешка већ наша објективна потреба јер се из нашег централног магацина снабдевају вртићи у насељеним местима.

Исправном понудом сматраће се понуда која у свему одговара захтевима Наручиоца из Конкурсне документације. На стр. 30 под тачком 17. „Разлози због којих понуда може бити одбијена (битни недостаци понуде и негативне референце)“ стоји:“ Понуда која не испуњава све услове из Закона, Позива и Конкурсне документације, биће одбијена као неприхватљива. Наручилац ће одбити понуду ако:...понуду није могуће упоредити са другим понудама.“

Из напред наведеног разлога, Наручилац сматра да нема разлог да мења конкурсну документацију.

У Сомбору, 08.03.2018. г. Комисија за јавну набавку

ЈНО1/18.